Orotukan

Ang Orotukan () ay isang lokalidad urbano (iaang pamayanang uring-urbano o bayan) sa Yagodninsky District ng Magadan Oblast, Rusya, na matatagpuan sa rehiyong Kolyma mga 300 kilometro (190 milya) sa hilaga ng Magadan, sa kanang pampang ng Ilog Orotukan (isang sangay ng Ilog Kolyma).

Hango sa ilog ang pangalan nito, na mula sa salitang Yakut na Ortokon na nangangahulugang "maliit na sunog na parang o lugar ng kagubatan".

Kasaysayan
Noong 1931, nang nakatuklas ng mga reserba ng ginto ang mga heólogo sa mga lambak ng rehiyong Kolyma, nagtayo sila ng isang kampo sa ilog malapit sa kasalukuyang kinaroroonan ng Orotukan. Pagkaraan nito sinimulan ang pagtatayo ng Lansangang Kolyma.

Itinatag ang pamayanan noong kalagitnaan ng dekada-1930. Matatagpuan dito mula 1935, isang kampo sa seksiyong panrehiyon ng sistemang gulag na pinamamahala ng Dalstroy. Noong dekada-1940, itinatag ang isang establisimiyento ng gawaing pagkukumpuni at pabrika para sa mga kagamitang pagmimina. Ginawaran ang Orotukan ng katayuang pampamayanang uring-urbano noong 1953.

Demograpiya

Ekonomiya
Noong panahong Sobyet, isang sentro ng pagmimina at paggagalugad ng ginto ang Orotukan.

Transportasyon
Matatagpuan ang pamayanan sa M56 Lansangang Kolyma, na dumadaan mula Magadan hanggang Susuman sa hilaga-kanlurang bahagi ng Magadan Oblast at patungong Yakutsk, ngunit madadaanan lamang nang lubos ang lansangan sa taglamig kung kailang nagyeyelo ang mga ilog sa kahabaan ng ruta. Ang distansiya ng daan sa pagitan ng Orotukan at Magadan ay mga 400 kilometro (250 milya), at halos 1,500 kilometro (930 milya) patungong Yakutsk.

Klima
Ang Orotukan ay may malubhang klimang subartiko (Dfc).

Talasanggunian

Mga pamayanang uri-urbano sa Magadan Oblast